## Nyoprettede brugere.
Efter vi nu i et stykke tid har kunne følge med i nyoprettede brugere er det blevet tydeligt, at størstedelen af brugerne aldrig når at lave deres første redigering. Jeg vil derfor foreslå, at vi starter med at give en velkomst allerede inden de laver første redigering. Hvis vi gør dette bliver det sværere at skrive en personlig velkomst, som mange gerne vil, men i det mindste hjælper det brugeren.
Mit forslag er som følgende:
Tak fordi du oprettede dig som bruger, og for at du vil bidrage til projektet.
Hvis du gerne vil lære systemet, så læs siden eller også kan du bidrage med udelukkende normal tekst.
Jeg vil mene at sådan en besked kunne gives til alle nye brugere vha. af en robot. En mere personlig besked kunne gives ved første redigering. -- 15. sep 2005 kl. 15:55 (CEST)
Fin idé, men hvad med en boks af en art udenom, så man ikke i tvivl om, at der er tale om en standardvelkomst. Derudover vil jeg også lige bemærke, at mange nye brugere er brugere fra andre wikipediaer, som måske bare lige vil "indtage" deres brugernavn på den danske, så ingen andre tager det. De kommer slet ikke for redigeringernes skyld. -- 15. sep 2005 kl. 16:10 (CEST)
 Den bør også nævne at man ikke bør være logget ind, hvis man bare har tænkt sig at læse artiklerne. Af rent tekniske årsager går det en 3-4 gange hurtigere at få vist en side hvis man ikke er logget ind. Der kan nok godt være en vis balancegang i at få det formuleret, så man ikke skræmmer nye folk helt væk, men det er en ret væsentlig pointe lige for tiden. -- 15. sep 2005 kl. 16:24 (CEST)
En auto-velkomst har den ulempe, at man ikke så nemt kan fange en tidlig redigering fordi den kommer fra en bruger uden diskussionssside. Oplysningen om at login primært er for skribenter kunne stå på login-siden. Den nuværende velkomst blev lavet som en reaktion på den meget skematiske velkomst, der stort set kun var en liste. Det er muligt, vi er gået i en anden grøft. 15. sep 2005 kl. 16:37 (CEST)
Som skriver, så er en del brugere fra andre Wiki'er, ligesom jeg selv er på sv, no, commons, en, fr, de og simple. Dette blot for at kunne lægge navn til smårettelser. Vi må forvente at en vis andel ikke bidrager med noget, eller kun med interwiki.
...-Men bortset fra det, så er det da alligevel nok smart med en velkommen-tekstbox med det samme.
Vil det være teknisk muligt at man på opret-siden kunne angive om man i forvejen var oprettet andre steder? Så kunne man jo relativt hurtigt sortere i nye brugere og "den hærdede kerne". 15. sep 2005 kl. 22:45 (CEST)
